Kaapstad-gyseldrama: Verdagtes vlug van toneel | Maroela Media
Maroela Media het vroeër berig 'n groot deel van die sakesentrum is afgesper en talle polisiebeamptes en nooddienswerkers was op die toneel te midde van berigte dat 'n gyselaarsdrama hom by die Cash Crusaders-winkel in Strandstraat afspeel.
'n Polisietaakspan is na die toneel ontplooi en het die Cash Crusaders binnegegaan, maar het later weer die toneel verlaat nadat dit aan die lig gekom het dat die rowers reeds op die vlug geslaan het.
Sers. Noloyiso Rwexana, woordvoerder van die polisie, het gesê volgens die polisie se voorlopige inligting het twee verdagtes die winkel binnegegaan en werknemers met 'n vuurwapen en 'n mes aangehou. "Hulle het die werknemers na die agterkant van die winkel gedwing. Die verdagtes het 'n selfoon geroof voordat hulle van die toneel gevlug het. Geen beserings is aangemeld nie en die polisie se ondersoek duur voort," het sy gesê.
Misdaadtoneelkenners het later by die toneel opgedaag en polisiebeamptes op die toneel het aan omstanders bevestig dat niemand in hegtenis geneem is nie. Brandbestryders het ook die winkel binnegegaan terwyl rook binne die winkel gesien kon word, maar dit is onduidelik wat die rook veroorsaak het.
Polisiebeamptes het Strandstraat vroeër vanaf Loopstraat tot Langstraat afgesper wat verkeersopeenhopings in die gebied veroorsaak het. Talle mense het die gebeure van agter die polisielint dopgehou, terwyl verskeie brandbestryders en ander nooddiensbeamptes ook op die toneel was.
Rwexana het gesê 'n saak van sakeroof word ondersoek.
Jy praat waar Daleen!
Stem saam met jou Daleen – na alles wat polisie gedoen het en wat nog en hulle kom weg en dan het hulle slegs selfoon gesteel – iets klink nie lekker hier nie.
Daar gaan binnekort meer hiervan wees, hierdie was net n proef lopie. Brande wat orals net ontstaan, 2 gyselaar dramas… Lyk of iemand probeer om aandag af te trek van iets groters wat aan die gang is.
@Christo ….. Dalk die Guptas??? SA is mos nou Guptania – ek hoor dan glad nou oor die nuus dat STAATSGELD is gebruik om sekere prominente politieke persona dop te hou namens die Guptas ….. Hierdie drie geel mannetjies is hopeloos te invloedryk en iemand moet asb. 'n plan met hulle maak.
Laat my dink aand die gifappeltjies.. Kerrie en Borrie.. o en natuurlik die nare geel heks.. al verskil is die heks het n jet nie n besem nie